Diari Oficial de la Generalitat Valenciana


Sumari del DOGV 7475, del 27-02-2015 (2015/1793)

RESOLUCIÓ de 26 de febrer de 2015, de la Conselleria de Benestar Social, per la qual es dóna publicitat als crèdits que financen les prestacions de renda garantida de ciutadania per a l'exercici 2015.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7475

Data del DOGV
:   27-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1793


Data del document
:   26-02-2015

Organisme emissor
:   Conselleria de Benestar Social

Tipus de document
:   Resolució

Descriptors 

:   * ajuda pública

RESOLUCIÓ de 26 de febrer de 2015, de la Conselleria de Benestar Social, per la qual es dóna publicitat als crèdits que financen les prestacions de renda garantida de ciutadania per a l'exercici 2015. [2015/1793]  
Amb data 7 d'agost de 2008 va ser publicada en el Diari Oficial de la Comunitat Valenciana número 5823 l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació de renda garantida de ciutadania.  
Aprovada i publicada de Llei 8/2014, de 26 de desembre, de Pressupostos de la Generalitat per a l'exercici 2015 (DOCV 7433, de 30.12.2014), en aplicació del que establix la disposició addicional segona de l'Orde de 31 de juliol de 2008, de la Conselleria de Benestar Social, i de conformitat amb allò que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, és procedent donar publicitat als crèdits i a la línia de subvenció T6355, «Renda garantida de ciutadania», destinada al finançament de les prestacions regulades i convocades en l'esmentada Orde de 31 de juliol de 2008, dotada inicialment amb 32.161.755,00 euros, dels quals cal deduir 8.271.726,04 euros, corresponents als compromisos plurianuals incorporats de l'anualitat 2014, 165.011,84 euros, corresponents a compromisos degudament adquirits de l'exercici 2014, i 20.000,00 euros en concepte de reserva de crèdit per a recursos, de manera que queda una quantia de 53.418.206,12 euros.   
Esta quantia final s'incrementa amb 40.668,42 euros, corresponents a l'anualitat 2015 del compromís plurianual amb una entitat local, el conveni de la qual ha sigut extingit.  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social (DOCV 7190, de 13.01.2014), resolc:  
  
Primer  
Donar publicitat als crèdits pressupostaris destinats a finançar les prestacions regulades en l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació de renda garantida de ciutadania (DOCV 5823, de 07.08.2008), per a l'any 2015, a càrrec del programa pressupostari 313.10, Servicis Socials:  
  
Denominació: renda garantida de ciutadania.  
Línia de subvenció: T6355.  
Consignació pressupostària inicial 2015: 92.567.958,54 euros.  
Procedència i quantia dels fons: propis.  
  
Segon  
El règim de lliuraments per a este tipus de prestació econòmica, renda garantida de ciutadania, serà l'establit en l'annex I, títol IV, base reguladora dihuitena, de l'Orde de 31 de juliol de 2008, per a les persones físiques, i en l'annex II, títol II, base reguladora sèptima, per a les entitats col·laboradores.  
  
Tercer  
Els crèdits publicats tenen el caràcter de màxims i no poden concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
  
València, 26 de febrer de 2015.- La consellera de Benestar Social: Asunción Sánchez Zaplana.